Norsk Scania ruster seg for myndighetenes krav:

**Går i skya med ny utstyrsportal fra Input Data**

**Norsk Scania og Input Data har sammen utviklet en skybasert utstyrsportal som håndterer arkivering og oppfølging av kalibreringspliktig verktøy og løfteutstyr.**

**Løsningen har fått navnet IP Utstyrsportal og skal tas i bruk av alle 41 avdelinger i Norsk Scania.**

**En portal for alt**

Det var behovet for et system som kunne håndtere alt av utstyr ute hos alle anleggene i Norsk Scania som førte til at leder for innkjøp i Norsk Scania AS, Dag Erik Hermansen, tok kontakt med Hans Petter Jensen, daglig leder i Input Data AS. Nå halvannet år senere er Norsk Scania i full gang med å implementere en splitter ny utstyrsportal ute hos alle sine anlegg:

– Et felles system, gode varslingsrutiner og automatisert strøm av data fra underleverandører gjør at Norsk Scania både sentralt og lokalt får ønsket kontroll på sitt utstyr. Og med en skybasert løsning som dette kan Norsk Scania sentralt hjelpe alle 41 anlegg med å ha kontroll på utstyret, sier Hermansen.

**Økte krav fra myndigheter betyr disiplinering i alle ledd**

Fra 1 juli i år er det innført nye krav fra myndighetene om akkreditert kalibrering på visse typer utstyr. I tillegg til hyppigere kontrollvirksomhet fra myndighetenes side, medfører dette mindre aksept for avvik og feil på utstyr. Kvalitetssjef i Norsk Scania AS, Einar Merritt Moe, mener at bla. god disiplin og gode varslingssystemer er avgjørende for å imøtekomme dette:

– Stadig større krav og strengere kontroll fra myndigheter har ført til behovet for mer disiplin og kontroll internt. Gode varslingsrutiner og kort responstid gjør at vi nå kan imøtekomme dette på en enklere måte. For selv om myndighetene lenge har akseptert elektronisk dokumentasjon har den gamle papirarkiveringen hengt igjen. Med en skybasert løsning har vi muligheten til å hele tiden holde oss oppdatert uten papir, forteller Moe.

At Norsk Scania har disiplin og orden på utstyret får også konsekvenser for leverandørene, som i følge Moe også må disiplinere seg mer med dette systemet:

– Det at systemet krever mer disiplinering gir god feedback til hele kjeden. Samtidig bidrar systemet til at Norsk Scania kan stille større krav til sine leverandører som vi nå blir «tvunget» til å ha felles terminologi med, fordi vår utstyrsportal kommuniserer med leverandørens system når det gjelder import av data.

**Kan ta avvik ved rota**

Å samkjøre alle data i én utstyrsportal gir utvilsomt en god oversikt internt. Og i følge Moe åpner det opp for muligheten til å reagere raskt dersom det oppstår avvik:

– Det beste er at Scania nå bare behøver én portal for å håndtere alt av utstyr og verktøy, og at vi dermed slipper å forholde oss til flere systemer selv om vi har flere leverandører. Den største forskjellen er imidlertid at vi har fått mye bedre oversikt internt, og at både vi og underleverandørene kan ta grep mye raskere. Nå har vi mulighet til å ta avvik ved rota, og vi får større mulighet til å være proaktive, sier Moe.

Moe har også fra start av vært med på å utforme denne løsningen, og Jensen mener det har hatt stor nytteverdi for prosjektet:

– Som ansvarlig for prosjektet hos Norsk Scania har Einar Moe bidratt sterkt til at systemet har blitt så anvendelig som det er. Dette har på alle måter vært et fruktbart samarbeid som har resultert i et godt produkt med stor nytteverdi, sier Jensen.

**Økt etterspørsel etter automatiserte løsninger**

Jensen tror dette produktet kommer som bestilt for mange, og er selv veldig spent på responsen i markedet:

– IP Utstyrsportal er en type løsning som mange kan ha stor nytte av. Løsningen dekker mange behov, og vi har allerede merket en økt etterspørsel etter denne type automatiserte løsninger som gir bedre kontroll i forhold til krav fra både myndigheter og markedet generelt. En slik utstyrsportal kan være aktuell innenfor mange områder, som for eksempel kontroll med trykktanker, ventilasjon, varme, oljetanker o.l. som krever periodisk oppfølging, sier Jensen.

…………………………………………………… slutt ………………………………………………

Utstedt på vegne av Input Data AS.

For ytterligere opplysninger, vennligst kontakt:

|  |  |  |
| --- | --- | --- |
| **Hans Petter Jensen**Daglig leder Input Data ASTlf. +47 69 94 97 04Mob. + 47 951 80 193 E-post: hp@inputdata.no | **Einar Merritt Moe**Kvalitet og Eindomssjef Norsk Scania ASTlf. +47 22 06 45 00Mob. +47 976 25 979  E-post: einar.merrit.moe@scania.no  | Hjemmeside:[www.inputdata.no](http://www.inputdata.no) |

Selskapsinformasjon

Input Data AS er et norsk uavhengig programvareselskap lokalisert i Fredrikstad. Selskapet utvikler programvarene Input Process og EuroMek Total. Input Data ble etablert i 1994 av Svein Ove Ivarsøy og Hans Petter Jensen, og har i dag 10 ansatte.